
sklapaju slijedeći

SPORAZUM O POVJERLJIVOSTI
Članak 1.
Ovim Sporazumom o povjerljivosti (dalje u tekstu: Sporazum) uređuju se način i opseg zaštite povjerljivosti podataka, te način korištenja povjerljivih podataka kojih se strane ovog Sporazuma moraju pridržavati tijekom poslovne suradnje u odnosu na Poziv na dostavu ponuda za nabavu “Implementacije i prilagodbi ERP softvera za optimizaciju procesa nabave, proizvodnje i logistike i usluge edukacije djelatnika“ (dalje u tekstu: Poslovna suradnja).
Članak 2.
Strane ovog Sporazuma suglasne su da svi podaci i dokumenti o transakcijama, svi statistički i komercijalni podaci te sva druga saznanja koje strane ovog Sporazuma u usmenom ili pisanom obliku dostavljaju jedna drugoj za vrijeme trajanja i u svezi izvršenja Poslovne suradnje, kao i svi podaci dobiveni kao rezultati Poslovne suradnje, predstavljaju povjerljive podatke i poslovnu tajnu (dalje u tekstu: Povjerljivi podaci)
Strane ovog Sporazuma se potpisom ovog Sporazuma obvezuju da će sve Povjerljive podatke koje im druga strana bude dostavila, stavila na uvid ili prepustila na korištenje, čuvati najmanje s istim stupnjem pažnje s kakvom čuva vlastite povjerljive podatke istog stupnja povjerljivosti te ih učiniti dostupnim samo onim svojim predstavnicima koji su neposredno zaduženi i ovlašteni za sudjelovanje u izvršenju Poslovne suradnje.
Povjerljivi podaci ostaju čitavo vrijeme isključivo u vlasništvu one strane koja ih je obznanila drugoj strani u tijeku izvršenja Poslovne suradnje.
Članak 3.
Strane ovog Sporazuma ne smiju bez pisane suglasnosti druge strane mehanički ili elektronički kopirati ili na drugi način umnožavati Povjerljive podatke, osim onih kopija koje bi mogle biti potrebne u svrhu utvrđenu ovim Sporazumom. Sve kopije moraju imati iste pripadajuće oznake koje se nalaze na originalnim Povjerljivim podacima.
Strane ovog Sporazuma se obvezuju upozoriti svoje predstavnike, zaposlenike, suradnike i pomoćnike koji su ovlašteni za sudjelovanje u izvršenju Poslovne suradnje, da se radi o povjerljivim podacima koji predstavljaju poslovnu tajnu i da je zabranjeno njihovo neovlašteno distribuiranje i umnažanje ili korištenje na način i u opsegu koji prelazi opravdane i razumne potrebe poslova koji se kao neophodni poduzimaju radi uspješne realizacije Poslovne suradnje. 
Strane ovog Sporazuma se obvezuju, uključujući i njihove predstavnike, zaposlenike, suradnike i pomoćnike, postupati sukladno svim primjenjivim propisima u vezi s čuvanjem tajnosti Povjerljivih podataka te će, u tu svrhu, pažljivo odabirati svoje zaposlenike, suradnike i pomoćnike te ih educirati u tom pogledu. Također, svaka će strana ovog Sporazuma putem ugovora o radu, svojih internih propisa ili na bilo koji drugi zakonski prihvatljiv način, obvezati svoje predstavnike, zaposlenike, suradnike i pomoćnike na čuvanje tajnosti Povjerljivih podataka.







Članak 4
Strane ovog Sporazuma će poduzimati propisane i ovim Sporazumom određene mjere zaštite tajnosti dobivenih Povjerljivih podataka i nadzirati njihovo korištenje sukladno ovom Sporazumu te osobito skrbiti da uprava i zaposlenici drugih konkurentskih trgovačkih društava ili bilo koja treća neovlaštena pravna ili fizička osoba ne dođe u doticaj s dostavljenim Povjerljivim podacima.
Obveza čuvanja tajnosti Povjerljivih podataka ostat će na snazi i nakon prestanka Poslovne suradnje strana ovog Sporazuma iz bilo kojeg razloga.
Članak 5
U slučaju neovlaštenog otkrivanja i/ili korištenja Povjerljivih podataka, strana koja je izvršila takvu povredu odredaba ovog Sporazuma, bit će odgovorna za nastalu štetu drugoj strani, bez ograničenja.
Međutim, nijedna strana neće biti odgovorna za neovlašteno otkrivanje ili korištenje Povjerljivih podataka ako:
· su povjerljivi podaci već poznati ili postanu poznati javnosti, osim ako je do toga došlo povredom odredaba ovog Sporazuma;
· se povjerljivi podaci moraju otkriti na temelju zakona, sukladno zahtjevu nadležnog tijela.
Članak 6.
Strane ovog Sporazuma se obvezuju da će u roku od 30 dana od dana zaprimanja pisanog zahtjeva druge strane, prestati koristiti i vratiti ili uništiti, sukladno zahtjevu druge strane, sve Povjerljive podatke zajedno s kopijama ili reprodukcijama istih, koje su strane ovog Sporazuma međusobno razmijenile i/ili koristile za izvršenje i u tijeku Poslovne suradnje.
Članak 7.
Izmjene i dopune ovog Sporazuma moraju biti sačinjene u pisanom obliku potpisane od ovlaštenih predstavnika strana ovog Sporazuma.
Sve sporove nastale iz i/ili u vezi s ovim Sporazumom strane će rješavati pred nadležnom sudom u Zagrebu.
Članak 8.
Ovaj Sporazum stupa na snagu s danom zadnjeg potpisa na Sporazumu od strane ovlaštenih predstavnika strana ovog Sporazuma.
Ovaj Sporazum je sastavljen u 2 (dva) primjerka od kojih svaka strana zadržava po 1 (jedan) primjerak.

U znak prihvaćanja prava i obveza koje proizlaze iz ovog Sporazuma, ovlašteni predstavnici strana isti vlastoručno potpisuju.

